<classify> MKUU wa Wilaya ya Kibaha, mkoa wa Pwani, Assumpter Mshama ameamuru kukamatwa kwa Yang, msimamizi wa kiwanda cha kuzalisha nyuzi cha Sunda Chemical Fiber Ltd Mlandizi cha raia wa China kwa kukiuka taratibu za ajira.Wakati huo huo, mfanyakazi wa Kichina hapo anadaiwa kumsukuma Mtanzania kutoka juu ya paa wakati ujenzi wa kiwanda ukiendelea huku mwingine akiungua maji ya moto mguuni, lakini hakupata matibabu hraka kutoka kiwanda hicho.Mshama aliamua hayo alipozuru kiwanda hicho na wafanyakazi kumlalamikia kunyanyaswa kwa kufanya kazi kwenye mazingira magumu.Wafanyakazi wa kiwanda hiki wamelalamika hakijawapa mikataba ya kazi, kulipa mishahara chini ya kiwango kinachotakiwa, malipo kidogo ya saa ya ziada, kutolipwa mafao ya mifuko ya jamii, kufanya kazi saa 12 badala ya 8 kisheria. Tutampeleka polisi ili atoe maelezo,alisema.Alisema serikali iliazimia ujenzi wa viwanda kuinua uchumi wa nchi na kutoa ajira lakini viwanda hivyo si vya kunyanyasa wafanyakazi. Amezitaka sekta wezeshi kwenda kuangalia namna kiwanda kinavyofuata taratibu za kazi.Mfano mbaya ni mfanyakazi huyu aliyeungua maji mguuni akiwa kazini lakini kiwanda hakikumpatia matibabu ambapo ilibidi wafanyakazi wachange na kumpeleka hospitali na hawakumjali kumrudishia,alisema.Akizungumzia mfanyakazi kusukumwa kutoka juu ya paa hadi chini kisa, Mchina alikasirishwa na uongozi kumrudisha tu China mhusika, jambo linaloonesha kuna unyanyasaji wafanyakazi.Kuhusu mfanyakazi aliyeungua maji ya moto kazini na kushindwa kupatiwa matibabu, Shebe Juma alisema baada ya kuungua alipelekwa hospitalini na wafanyakazi walichangishana.Juma alisema kiwanda kilitoa Sh 40,000 za matibabu na familia ilimlipia na bado anahitaji matibabu makubwa zaidi hospitali kubwa kwani anasikia maumivu mguu wa kulia ulioungua.Baadhi ya wafanyakazi wa kiwanda cha nyuzi za kufuma nguo na vitu vingine kwa mabaki ya chupa za plastiki, walisema hali ya kiwanda ni changamoto kwani hawana vifaa vya usalama. Msimamizi Yang alisema raia huyo wa China aliyemsukuma Mtanzania alirudishwa kwao na akaahidi kurekebisha  <topic>: kitaifa 